DA Den Europæiske Unions Tidende C 151/15

INFORMATIONSMEDDELELSE

Rådets forordning (EF) nr. 428/2009 af 5. maj 2009 om en fællesskabsordning for kontrol med udførsel, overførsel, mæglervirksomhed og transit i forbindelse med produkter med dobbelt anvendelse (1) — Underretning om de foranstaltninger, der er vedtaget af medlemsstaterne i henhold til bilag IIb-IIf

2013/C 151/10

Bilag IIb-IIf i forordning (EF) nr. 428/2009, ændret ved Rådets forordning (EU) nr. 1232/2011, fastsætter, at enhver eksportør, som anvender en generel EU-udførselstilladelse, skal underrette de kompetente myndigheder i den medlemsstat, hvor han har hjemsted, om den første anvendelse af denne tilladelse senest 30 dage efter første udførselsdato eller alternativt og i overensstemmelse med krav fra den kompetente myndighed før første anvendelse af denne tilladelse. Bilag IIb-IIf i forordning (EF) nr. 428/2009 fastsætter endvidere, at medlemsstaterne skal underrette Kommissionen om den indberetningsmekanisme, der vælges for den første anvendelse af generel EU-udførselstilladelse nr. EU002-EU006. Derudover giver bilag IIb-IIf medlemsstaterne mulighed for at indføre andre krav såsom registrering af eksportører og rapporteringskrav. Kommissionen skal offentliggøre de indberettede oplysninger i C-udgaven af Den Europæiske Unions Tidende.

1. OPLYSNINGER INDGIVET AF MEDLEMSSTATERNE OM DEN UNDERRETNINGSMEKANISME, DER VÆLGES FOR FØRSTE ANVENDELSE AF GENEREL EU-UDFØRSELSTILLADELSE Nr. EU002, EU003, EU004, EU005 OG EU006

I henhold til »Betingelser og krav i forbindelse med anvendelsen« af generel EU-udførselstilladelse nr. EU002-EU006 skal Kommissionen offentliggøre de foranstaltninger, som medlemsstaterne har valgt, for så vidt angår indberetningsmekanismen for den første anvendelse af disse tilladelser. Nedenstående tabel giver en oversigt over de foranstaltninger, medlemsstaterne har truffet, og som er meddelt Kommissionen. De detaljerede foranstaltninger, som er meddelt Kommissionen, er anført umiddelbart herefter.

Medlemsstat Mekanisme til underretning om første anvendelse af generel EU-udførselstilladelse nr. EU002, EU003, EU004, EU005 og EU006 BELGIEN før første anvendelse af tilladelsen BULGARIEN senest 30 dage efter første udførselsdato TJEKKIET senest 30 dage efter første udførselsdato DANMARK senest 30 dage efter første udførselsdato TYSKLAND senest 30 dage efter første udførselsdato ESTLAND før første anvendelse af tilladelsen IRLAND senest 30 dage efter første udførselsdato GRÆKENLAND senest 30 dage efter første udførselsdato SPANIEN senest 30 dage efter første udførselsdato FRANKRIG før første anvendelse af tilladelsen ITALIEN før første anvendelse af tilladelsen CYPERN senest 30 dage efter første udførselsdato LETLAND senest 30 dage efter første udførselsdato LITAUEN senest 30 dage efter første udførselsdato LUXEMBOURG før første anvendelse af tilladelsen UNGARN før første anvendelse af tilladelsen MALTA senest 30 dage efter første udførselsdato NEDERLANDENE før første anvendelse af tilladelsen ØSTRIG før første anvendelse af tilladelsen POLEN senest 30 dage efter første udførselsdato PORTUGAL senest 30 dage efter første udførselsdato RUMÆNIEN senest 30 dage efter første udførselsdato SLOVENIEN senest 30 dage efter første udførselsdato SLOVAKIET senest 30 dage efter første udførselsdato FINLAND senest 30 dage efter første udførselsdato SVERIGE senest 30 dage efter første udførselsdato DET FORENEDE KONGERIGE senest 30 dage efter første udførselsdato

1.1. Belgien

Den første anvendelse af generelle EU-udførselstilladelser er betinget af forudgående registrering og indberetning, som skal foretages ved hjælp af en særlig formular, som findes på webstedet for den kompetente licensudstedende myndighed:

— Regionen Flandern: http://www.vlaanderen.be/csg

— Regionen Vallonien: http://economie.wallonie.be/Licences_armes/2U/Types_licences.html

— Hovedstadsregionen Bruxelles: (under udarbejdelse).

Ifølge national administrativ praksis skal registreringen finde sted inden den første anvendelse af generelle EU-udførselstilladelser.

Desuden skal eksportørerne på årsbasis give de licensudstedende myndigheder oplysninger om de udførte produkter med dobbelt anvendelse, mængder, nærmere enkeltheder vedrørende eksportør/slutbruger og endeligt anvendelsesformål. Dette kan tage form af en rapport.

Yderligere registreringsforpligtelser (mindst 3 år) omfatter opbevaring af handelsdokumenter i forbindelse med udførsler foretaget under generelle EU-udførselstilladelser (dvs. fakturaer, ladningsmanifester osv.).

1.2. Bulgarien

Indberetningsmekanismen for generelle EU-udførselstilladelser følger direkte af forordning (EU) nr. 1232/2011, hvorefter eksportørerne er forpligtede til at foretage underretning senest 30 dage efter første udførselsdato.

1.3. Tjekkiet

Den første anvendelse af generelle EU-udførselstilladelser er betinget af registrering hos industri- og handelsministeriet i medfør af artikel 6 i lov nr. 594/2004 Sml. Eksportøren skal angive nummeret på den pågældende generelle EU-udførselstilladelse. Ministeriet bekræfter eksportørens registrering senest 10 dage efter datoen for den skriftlige henvendelse.

I overensstemmelse med bestemmelserne i forordning (EU) nr. 1232/2011 skal eksportøren ligeledes underrette om den første udførsel senest 30 dage efter den dato, hvor den fandt sted.

Derudover skal eksportøren efter anmodning fra ministeriet oplyse om udførsler, der er foretaget i henhold til generelle EU-udførselstilladelser.

1.4. Danmark

Indberetningsmekanismen for generelle EU-udførselstilladelser følger direkte af forordning (EU) nr. 1232/2011, hvorefter eksportørerne er forpligtede til at foretage underretning senest 30 dage efter første udførselsdato.

1.5. Tyskland

I Tyskland gælder indberetningsmekanismen for alle generelle EU-udførselstilladelser, hvorefter eksportørerne skal underrette Bundesamt für Wirtschaft und Ausfuhrkontrolle om den første anvendelse af den respektive generelle EU-udførselstilladelse senest 30 dage efter den første udførselsdato.

For at kunne indgive denne meddelelse skal eksportørerne registreres elektronisk. Yderligere oplysninger findes på webstedet http://www.ausfuhrkontrolle.info/ausfuhrkontrolle/de/antragstellung/agg_antragstellung/index.html

Derudover skal eksportørerne hvert halve år underrette om de udførselstransaktioner, der er gennemført under generelle EU-udførselstilladelser. Eksportøren skal ad elektronisk vej fremlægge oplysninger om de udførte produkter, deres værdi samt informationer om eksportøren og modtageren.

1.6. Estland

I henhold til artikel 25, stk. 4, i den estiske lov om strategiske produkter kræves der registrering hos og underretning af udvalget vedrørende strategiske produkter, som ansvarlig myndighed forud for den første anvendelse af generelle EU-udførselstilladelser.

I artikel 29, stk. 2, redegøres for proceduren for ansøgning om registrering som bruger af generelle EU-udførselstilladelser, og der fastsættes en tidsfrist på ti arbejdsdage fra datoen for modtagelse af ansøgningen og de nødvendige dokumenter. Ansøgeren underrettes skriftligt om registreringen som bruger af generelle EU-udførselstilladelser, og de relevante oplysninger indlæses i en database. (Artikel 30, stk. 1).

Artikel 35, stk. 2, fastsætter, at den registrerede bruger af generelle EU-udførselstilladelser to gange årligt skal indgive en skriftlig rapport om sine aktiviteter til udvalget vedrørende strategiske produkter. Rapporten skal udarbejdes for hvert foregående halvår pr. 30. juni og 31. december og indgives senest 30 kalenderdage efter udgangen af rapporteringsperioden.

I henhold til artikel 35, stk. 1, skal den registrerede bruger af generelle EU-udførselstilladelser føre fortegnelser over og opbevare dokumenterne vedrørende beskrivelsen af varerne, varernes mængde og værdi, datoerne for overførsel af varerne, navn og adresse på transaktionens parter, endelig anvendelse og slutbruger. Fortegnelserne skal opbevares i mindst ti år fra den 1. januar i året efter udarbejdelsen af dokumentet.

1.7. Irland

En eksportør med hjemsted i Irland, som anvender de generelle EU-udførselstilladelser, skal underrette det irske Export Licensing Unit om første anvendelse af tilladelsen senest 30 dage efter første udførselsdato.

1.8. Grækenland

Indberetningsmekanismen for generelle EU-udførselstilladelser følger direkte af forordning (EU) nr. 1232/2011, hvorefter eksportørerne er forpligtede til at foretage underretning senest 30 dage efter første udførselsdato.

1.9. Spanien

Indberetningsmekanismen for generelle EU-udførselstilladelser følger direkte af forordning (EU) nr. 1232/2011, hvorefter eksportørerne er forpligtede til at foretage underretning senest 30 dage efter første udførselsdato.

1.10. Frankrig

I overensstemmelse med national administrativ praksis er den første anvendelse af generelle EU-udførselstilladelser betinget af forudgående registrering og indberetning ved hjælp af en særlig formular, som findes på webstedet for den kompetente licensudstedende myndighed (http://www.dgcis.redressement-productif.gouv.fr/biens-double-usage/telechargements).

1.11. Italien

Den ministerielle oplysningsbekendtgørelse nr. PCI/79931 fastsætter, at italienske eksportører skal give meddelelse om, at de har til hensigt at anvende generelle EU-udførselstilladelser, senest 30 dage inden den første anvendelse.

Desuden skal eksportørerne hvert halve år underrette om udførselstransaktioner, der er gennemført under generelle EU-udførselstilladelser.

Oplysninger om indberetningsprocedurer findes på webstedet for ministeriet for økonomisk udvikling:

http://www.mise.gov.it/index.php?option=com_content&view=article&viewType=0&idarea1=564&idarea2=700&idarea3=0&andor=AND§ionid=2,12&andorcat=AND&idmenu=1406&partebassaType=0&MvediT=1&showMenu=1&showCat=1&id=2022475&idarea4=0&idareaCalendario1=0&showArchiveNewsBotton=0&directionidUser

1.12. Cypern

Indberetningsmekanismen for generelle EU-udførselstilladelser følger direkte af forordning (EU) nr. 1232/2011, hvorefter eksportørerne er forpligtede til at foretage underretning senest 30 dage efter første udførselsdato.

1.13. Letland

Indberetningsmekanismen for generelle EU-udførselstilladelser følger direkte af forordning (EU) nr. 1232/2011, hvorefter eksportørerne er forpligtede til foretage underretning senest 30 dage efter første udførselsdato.

1.14. Litauen

I henhold til artikel 57 i reglerne om licenser til udførsel, indførsel, transit, mæglervirksomhed og EU-interne overførsler af strategiske produkter, godkendt ved regeringens resolution nr. 617 af 29. maj 2012, skal eksportørerne underrette økonomiministeriet om, at de har til hensigt at anvende generelle EU-udførselstilladelser, mindst 10 arbejdsdage forud for den første anvendelse af denne tilladelse.

1.15. Luxembourg

Ifølge national administrativ praksis er den første anvendelse af en generel EU-udførselstilladelse betinget af forudgående underretning ved hjælp af en særlig formular, som findes på webstedet for den kompetente licensudstedende myndighed:

http://www.eco.public.lu/attributions/dg5/d_commerce_exterieur/office_licences/import_export/controle_export/2usage/2usage_licences/index.html

eller

http://www.guichet.lu/biens-DU

Derudover skal eksportøren føre fortegnelser over udførsler foretaget under generelle EU-udførselstilladelser (fortegnelserne skal navnlig omfatte alle handels- og forsendelsesdokumenter vedrørende udførslerne, herunder detaljerede oplysninger om de udførte produkter med dobbelt anvendelse (mængder, værdi, beskrivelse mv.), dato for eksport, oplysninger om eksportør, slutbruger og endeligt anvendelsesformål) i en periode på 10 år. Fortegnelserne skal forelægges efter anmodning fra den licensudstedende myndighed.

1.16. Ungarn

I henhold til artikel 3, stk. 1, i regeringsdekret nr. 13/2011 (II. 22.) om tilladelse til udenrigshandel med produkter med dobbelt anvendelse, med senere ændringer, er der i Ungarn fastsat krav om forudgående registrering ved første anvendelse af de generelle EU-udførselstilladelser.

Forudgående registrering inden første anvendelse af en generel EU-udførselstilladelse er den metode, der er valgt, med henblik på at opfylde underretningsforpligtelserne samtidigt.

Endvidere fastsætter artikel 13, stk. 4, i regeringsdekret nr. 13/2011 (II. 22.) om tilladelse til udenrigshandel med produkter med dobbelt anvendelse, med senere ændringer, krav om halvårlig underretning om den faktiske anvendelse af de generelle EU-udførselstilladelser.

1.17. Malta

Indberetningsmekanismen for generelle EU-udførselstilladelser følger direkte af forordning (EU) nr. 1232/2011, hvorefter eksportørerne er forpligtede til at foretage underretning senest 30 dage efter første udførselsdato.

1.18. Nederlandene

I henhold til artikel 5, litra a), i Uitvoeringsregeling strategische goederen må eksportører kun anvende generelle EU-udførselstilladelser efter forudgående registrering mindst to uger før den første anvendelse.

1.19. Østrig

I henhold til artikel 59, stk. 5, i 1ov om udenrigshandel fra 2011, Bundesgesetzblatt del I, nr. 26, skal beslutningen om at anvende en generel EU-udførselstilladelse meddeles til forbundsministeren for økonomi, familie og ungdom inden første anvendelse af den generelle EU-udførselstilladelse med henblik på registrering. 1I meddelelsen præciseres, hvilke(n) generel(le) EU-udførselstilladelse(r) der anvendes.

I henhold til artikel 59, stk. 1, i ovennævnte lov må generelle EU-udførselstilladelser kun anvendes af registrerede personer eller enheder. I henhold til artikel 59, stk. 6, skal eksportøren optages i registret inden for ti arbejdsdage og informeres om registreringen. I artikel 16, stk. 2, i den første bekendtgørelse om udenrigshandel fra 2011, Bundesgesetzblatt del II, nr. 343, præciseres desuden de nærmere krav til registreringens indhold.

Artikel 16, stk. 3, i nævnte bekendtgørelse fastsætter, at alle registrerede personer og enheder skal indberette aggregerede data om deres transaktioner senest den 1. marts hvert år for det foregående kalenderår. Dataene skal omfatte varer eller kategorier af varer, herunder KN-koder, modtagere og kendte slutbrugere, samlede beløb og samlede værdier. De skal angives særskilt for hver generel udførselstilladelse.

1.20. Polen

Ifølge lov af 29. november 2000 om udenrigshandel med varer, teknologier og tjenesteydelser af strategisk betydning for landets sikkerhed, og med henblik på bevarelse af international fred og sikkerhed skal eksportører i Polen underrette departementet for økonomisk sikkerhed om første anvendelse af den respektive generelle EU-udførselstilladelse senest 30 dage efter første udførselsdato.

Der kræves registrering via økonomiministeriets websted.

Polen har også indført årlige rapporteringskrav vedrørende anvendelsen af generelle EU-udførselstilladelser.

1.21. Portugal

Indberetningsmekanismen for generelle EU-udførselstilladelser følger direkte af forordning (EU) nr. 1232/2011, hvorefter eksportørerne er forpligtede til at foretage underretning senest 30 dage efter første udførselsdato.

1.22. Rumænien

Artikel 13 i regeringsbekendtgørelse nr. 119/2010, ændret ved regeringsbekendtgørelse nr. 12/2012, fastsætter, at eksportører, der anvender generelle EU-udførselstilladelser, er forpligtet til registrering hos ANCEX (afdelingen for eksportkontrol) forud for første anvendelse af disse tilladelser. ANCEX bekræfter registreringen inden for 10 arbejdsdage efter modtagelsen.

Eksportører, der anvender generelle EU-udførselstilladelser, skal underrette ANCEX om den første anvendelse af tilladelserne senest 30 dage efter første udførselsdato.

Derudover skal eksportørerne aflægge rapport om anvendelsen af generelle EU-udførselstilladelser hver måned.

1.23. Slovenien

Den indberetningsmekanisme, der er valgt i Slovenien for generelle EU-udførselstilladelser, er indberetning senest 30 dage efter første udførselsdato. Dette er fastsat i det ændrede dekret om procedurer for udstedelse af tilladelser og certifikater og om Kommissionens kompetence i forbindelse med kontrol med udførslen af produkter med dobbelt anvendelse (statstidende — OG RS nr. 42/12, artikel 7).

Der kræves indberetning to gange årligt.

1.24. Slovakiet

Indberetningsmekanismen for generelle EU-udførselstilladelser følger direkte af forordning (EU) nr. 1232/2011, hvorefter eksportørerne er forpligtede til at foretage underretning senest 30 dage efter første udførselsdato.

1.25. Finland

I henhold til § 3, litra a), i lov nr. 562/1996 om dobbelt anvendelse (med ændringer) skal eksportørerne underrette udenrigsministeriet om anvendelsen af en generel EU-udførselstilladelse senest 30 arbejdsdage efter første udførselsdato.

1.26. Sverige

Indberetningsmekanismen for generelle EU-udførselstilladelser følger direkte af forordning (EU) nr. 1232/2011, hvorefter eksportørerne er forpligtede til at foretage underretning senest 30 dage efter første udførselsdato.

1.27. Det Forenede Kongerige

Indberetningsmekanismen for generelle EU-udførselstilladelser følger direkte af forordning (EU) nr. 1232/2011, hvorefter eksportørerne er forpligtede til at foretage underretning senest 30 dage efter første udførselsdato.

(1) EUT L 134 af 29.5.2009, s. 1.